Tamedyazt d yiwet n tewsit n tsekla timawit tagejdant yellan seg zzman aqbur, amawal-is d aqbur, d atrar, d ayen yefkan tagnit i yal aqbayli ad at-yefhem, tettawi-d ɣef teqsiḍin n nnbiwat, tudert n yal ass n wumdan, d yiɣeblan yettilin gar yiderma, gar tuddar, gar lɛaṛc, ay-agi yella-d uqbel anekcum aṛumi ɣer Lezzayer. Si tmedyazt taqdimt yewweḍ-aɣid kan wayen id- ssemneɛ ccfaya n yimdanen si tsuta ɣer tayeḍ acku armi d lqern wis 20 ay bdant tira ttaɣent adeg deg yidles n teqbaylit, ɣas akken si tsuta ɣer tayeḍ ttilin yemdanen i dittaǧǧan i wiyiḍ ayen i asen-id-ǧǧan yimezwura, iban yella d acu i asen-ijlan si lqeṛn ɣer wayeḍ, daymi si tmedyazt taqdimt yewweḍ-aɣ-id kan wayen ssefran di lqern wis 17 d asawen. anawen n tmedyazt id- yegran ass-a di timawit di taddart n At Ɛisa Uyeḥya nezmer ad ten-nebḍu akka: